เอกสารแนบ 2

12. มีนาคม 2545

เรื่อง รายงานผลการกำกับดูแลกิจการบริษัท ของคณะกรรมการตรวจสอบปี 2544

เรียน คณะกรรมการของบริษัท ดี.ที.ซี.อินดัสตรี่ส์ จำกัด (มหาชน)

อ้างถึง มติของที่ประชุมคณะกรรมการของบริษัท ในการประชุมครั้งที่ 3/2544 วันที่ 25 มิถุนายน
2544

สิ่งที่ส่งมาด้วย -

ตามมติที่ประชุมของคณะกรรมการของบริษัท ดี.ที.ซี.อินดัสตรี่ส์ จำกัด (มหาชน)
ในการประชุมครั้งที่ 3/2544 เมื่อวันที่

25 มิถุนายน 2544 ลงมติแต่งตั้ง นายจงจิตต์ จันทมงคล และกรรมการอีก 2 คน
เป็นคณะกรรมการการตรวจสอบ โดยมอบหมาย

ให้คณะกรรมการการตรวจสอบปฏิบัติงานตามขอบเขตหน้าที่และความรับผิดชอบในการกำกับดูแลกิจการของบริษัท
ตามข้อ

บังคับเกี่ยวกับคณะกรรมการตรวจสอบของบริษัทนั้น

ใคร่ของเรียนว่า
คณะกรรมการตรวจสอบได้ใช้ความพยายามปฏิบัติหน้าที่อย่างรอบคอบถี่ถ้วนเต็มกำลังความรู้
ความสามารถ ได้พบว่า การบริหาร
การจัดการและการควบคุมภายในของบริษัทอยู่ในเกณฑ์เชื่อถือได้ และยิ่งไปกว่านั้น
บริษัทได้นำเอาระบบคอมพิวเตอร์โปรแกรมใหม่เข้ามาใช้ เป็นการพัฒนาระบบงานของฝ่ายบัญชี
ฝ่ายการเงิน ให้ทันสมัยยิ่งขึ้น อีกประการหนึ่ง บริษัท ได้นำระบบบริหารงานคุณภาพ ISO 9001 :
2000 มาใช้ในองค์กร ได้รับการฝึกอบรมหลักสูตรที่เกี่ยวข้อง จัดการประชุมและจัดทำคู่มือคุณภาพ
การปรับปรุงเอกสาร ก่อนการดำเนินการตรวจรับรองคุณภาพ
ซึ่งคาดว่าจะได้รับในอนุญาตประกันคุณภาพในเดือนพฤษภาคม - มิถุนายน ศกนี้

จึงสรุปได้ว่า งานในด้านการบริหาร การจัดการ การควบคุมภายในของฝ่ายบริหารของบริษัท
ดี.ที.ซี.อินดัสตรี่ส์ จำกัด (มหาชน) ในรอบปี 2544 เท่าที่ตรวจสอบและประเมินผลแล้ว
สามารถยืนยันได้ว่าอยู่ในเกณฑ์เชื่อถือได้ จึงเรียนมาเพื่อทราบ

ขอแสดงความนับถือ

(นายจงจิตต์ จันทมงคล)

ประธานคณะกรรมการตรวจสอบ

วันที่ 11 มีนาคม 2545

รายงานระบบควบคุมภายในด้านบัญชี

คณะกรรมการ

บริษัท ดี .ที . ซี. อินดัสตรี่ส์ จำกัด (มหาชน)

17 ซ.พงษ์เวศอนุสรณ์ ถ.สุขุมวิท 64

บางจาก กรุงเทพฯ 10260

ตามที่บริษัทฯ ได้รับมอบหมายให้ตรวจสอบงบการเงินของบริษัท ดี.ที.ซีอินดัชตรี่สื จำกัด (มหาชน)
สำหรับปีสิ้นสุดวันที่ 31 ธันวาคม 2544 ตามมาตรฐานการตรวจสอบบัญชีที่รับรองทั่วไป
เพื่อแสดงความคิดเห็นว่างบการเงินดังกล่าวแสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
บริษัทฯได้ศึกษาและประเมินประสิทธิภาพระบบการควบคุมภายในด้านบัญชี
ตามที่เห็นว่าจำเป็นเพื่อประโยชน์ในการกำหนดขอบเขตของการปฎิบัติงานตรวจสอบให้รัดกุมและเหมาะสม

บริษัทฯขอเรียนว่าการตรวจสอบบัญชีมิได้ตรวจสอบทุกรายการหากแต่ได้วิธีตรวจสอบเท่านั้น
นอกจากนี้การศึกษาและประเมินประสิทธิภาพระบบการควบคุมภานในด้านบัญชีมีวัตถุประสงค์ตามที่กล่าวในตอนต้น
ดังนั้น จึงไม่อาจชี้ให้เห็นจุดอ่อนที่อาจมีอยู่ในระบบควบคุมภายในได้ อย่างไรก็ดีในการตรวจสอบบัญชี
บริษัทฯไม่พบจุดอ่อนที่มีสาระสำคัญของระบบการควบคุมภายในด้านบัญชี
ซึ่งมีผลกระทบต่องบการเงินดังกล่าว ยกเว้นระบบการควบคุมสินค้ารับคืนเพื่อรอทำลาย
และระบบการจ่ายเงินบางรายการ

บริษัทฯขอขอบคุณฝ่ายบริหารและเจ้าหน้าที่ของบริษัทฯที่ได้ให้ความร่วมมือและสนับสนุนการปฎิบัติงานของเจ้าหน้าที่ของบริษัทฯเป็นอย่างดี

ขอแสดงความนับถือ

(นางสาวซูซาน เอี่ยมวณิชชา)

  ผู้สอบบัญชี

รายงานของผู้สอบบัญชีรับอนุญาต

เสนอ ผู้ถือหุ้นและคณะกรรมการของบริษัท ดี.ที.ซี. อินดัสตรี่ส์ จำกัด (มหาชน)

ข้าพเจ้าได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2544
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
งบกำไรสะสมรวมและงบกำไรสะสมเฉพาะบริษัท และงบกระแสเงินสดรวมและ
งบกระแสเงินสดเฉพาะบริษัท สำหรับปีสิ้นสุดวันเดียวกัน ของบริษัท ดี.ที.ซี. อินดัสตรี่ส์ จำกัด
(มหาชน) และ บริษัทย่อย และของเฉพาะบริษัท ดี.ที.ซี. อินดัสตรี่ส์ จำกัด (มหาชน)
ซึ่งผู้บริหารของกิจการเป็นผู้รับผิดชอบ ต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
งบการเงินรวมและงบการเงินเฉพาะบริษัทดังกล่าว สำหรับปี สิ้นสุดวันที่ 31 ธันวาคม 2543
ที่แสดงเปรียบเทียบตรวจสอบโดยผู้สอบบัญชีอื่นในสำนักงานเดียวกัน ซึ่งแสดง
ความเห็นอย่างไม่มีเงื่อนไขตามรายงานสอบบัญชีลงวันที่ 15 กุมภาพันธ์ 2544

ยกเว้นที่จะกล่าวในวรรคถัดไปข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ในระหว่างปี 2544 บริษัทฯ ได้มีการทำลายสินค้าเสื่อมสภาพที่รับมาจากลูกค้าจำนวนเงิน 5.24
ล้านบาท เพื่อบันทึกเป็นรายจ่ายทางภาษีอากร
แต่จากการเข้าสังเกตการณ์ตรวจนับสินค้าเสื่อมสภาพดังกล่าว ข้าพเจ้า
ไม่สามารถตรวจนับปริมาณคงเหลือให้เป็นที่พอใจได้
อันเนื่องมาจากสภาพของสินค้ายากต่อการตรวจนับ แต่อย่างไร ก็ตามผู้บริหารของบริษัทฯ
เชื่อว่าสามารถนำมาเป็นรายจ่ายทางภาษีอากรได้

ข้าพเจ้าเห็นว่ายกเว้นผลของรายการปรับปรุงที่อาจมีขึ้นหากข้าพเจ้าสามารถตรวจสอบปริมาณของสินค้าเสื่อมสภาพตามที่กล่าวในวรรคที่สามได้
งบการเงินข้างต้นนี้แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม
2544 ผลการดำเนินงานรวมและผลการดำเนินงานเฉพาะบริษัท และกระแสเงินสดรวม
และกระแสเงินสดเฉพาะบริษัท สำหรับปีสิ้นสุดวันเดียวกัน ของบริษัท ดี.ที.ซี. อินดัสตรี่ส์ จำกัด
(มหาชน) และ บริษัทย่อย และของเฉพาะบริษัท ดี.ที.ซี. อินดัสตรี่ส์ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข้าพเจ้าขอให้สังเกตเกี่ยวกับหมายเหตุดังต่อไปนี้

1. หมายเหตุประกอบงบการเงินข้อที่ 19.1 และ 19.2
เกี่ยวกับความไม่แน่นอนในเรื่องจำนวนเงินที่ต้องจ่ายคืนให้กับบริษัทที่เกี่ยวข้องกัน

2. หมายเหตุประกอบงบการเงินข้อที่ 31
เกี่ยวกับการปรับปรุงการบันทึกบัญชีเงินโอนจากบริษัทที่เกี่ยวข้องกันแห่งหนึ่ง

  บริษัท สำนักงาน เอ เอ็ม ซี จำกัด

(นางสาวซูซาน เอี่ยมวณิชชา)

ผู้สอบบัญชีรับอนุญาต เลขที่ 4306

กรุงเทพมหานคร

วันที่ 15 กุมภาพันธ์ 2545

รายงานการตรวจสอบงบการเงินโดยผู้สอบบัญชีรับอนุญาต

เสนอ ผู้ถือหุ้นและคณะกรรมการบริษัท ไดเรคท์เทรดดิ้ง จำกัด

ข้าพเจ้าได้ตรวจสอบงบดุล ณ.วันที่ 31 ธันวาคม 2544 และ 2543 งบกำไรขาดทุน
งบแสดงฐานะการเปลี่ยนแปลงในส่วนของผู้ถือหุ้น และงบกระแสเงินสด
สำหรับปีสิ้นสุดวันเดียวกันของแต่ละปีของบริษัท ไดเรคท์เทรดดิ้ง จำกัด
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฎิบัติงานเพื่อให้ได้รับความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความคิดเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ.วันที่ 31 ธันวาคม 2544 และ 2543
ผลการดำเนินงาน และกระแสเงินสด สำหรับปีสิ้นสุดวันเดียวกันของแต่ละปีของบริษัท ไดเรคท์
เทรดดิ้ง จำกัด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

บริษัท สำนักงาน เอ เอ็ม ซี จำกัด

(นางสาวประภาศรี ลีลากุล)

ผู้สอบบัญชีรับอนุญาต เลขที่ 4664

กรุงเทพมหานคร

วันที่ 19 กุมภาพันธ์ 2545

รายงานของผู้สอบบัญชีรับอนุญาต

เสนอต่อ ผู้ถือหุ้นและคณะกรรมการของบริษัท อาทิตย์เกรียงไกร จำกัด

ข้าพเจ้าได้ตรวจสอบงบดุล ณ.วันที่ 31 ธันวาคม 2544 และ 2543 งบกำไรขาดทุน
งบแสดงการเปลี่ยนแปลงในส่วนของผู้ถือหุ้นและงบกระแสเงินสด
สำหรับปีสิ้นสุดวันเดียวกันของแต่ละปีของบริษัท อาทิตย์เกรียงไกร จำกัด
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าว
จากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงาน เพื่อให้ได้ความเชื่อมั่นอย่ามีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่างบการเงินข้างต้นนี้แสดงฐานะการเงิน ณ.วันที่ 31 ธันวาคม 2544 และ 2543
ผลการดำเนินงาน และกระแสเงินสด สำหรับปีสิ้นสุดวันเดียวกันของแต่ละปี ของบริษัท
อาทิตย์เกรียงไกร จำกัด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ความเห็นของข้าพเจ้าต่องบการเงินปี 2544 และ 2543 ยังเป็นไปอย่างไม่มีเงื่อนไข
ข้าพเจ้าสังเกตหมายเหตุประกอบงบการเงินข้อที่ 10.1 และ 10.2
เกี่ยวกับภาระหนี้ที่เกิดขึ้นจากการรับคืนสินค้าเสียหายจากบริษัทที่เกียวข้องกัน

สำนักงาน เอ เอ็ม ซี จำกัด

(นายอำพล จำนงค์วัฒน์)

ผู้สอบบัญชีรับอนุญาต เลขที่ 4663

กรุงเทพมหานคร

วันที่ 30 มกราคม 2545